**Retningslinjer for Kulturlandskapsprisen Nordland**

(Forelagt Landbruksforum Nordland den 09.04.2019).

**1. Formål**

Prisen skal bidra til oppmerksomhet rundt bærekraftig drift av landbruksarealene i fylket og sette fokus på de nærings- og samfunnsmessige verdiene som kulturlandskapet representerer. Den skal være en påskjønnelse for særlig innsats i dette arbeidet.

**2. Hvem som kan motta prisen**

Kulturlandskapsprisen Nordland kan deles ut til aktive gårdbrukere som forvalter miljø- og kulturlandskapsverdiene på en særdeles god måte. Prisen kan også gis til organisasjoner, bygdelag, grunneierlag eller andre typer fellestiltak.

**3. Krav til mottakeren**

Den/de som får prisen skal ha gjort en særlig innsats for å ta vare på kvalitetene og utvikle mulighetene i landbrukets kulturlandskap og/eller ved å ivareta landbrukets tradisjoner.

**4. Eksempler på innsats**

skjøtsel av kulturminner og kulturmiljøer

fremme eller bevare biologisk mangfold

gjøre landbrukets kulturlandskap tilgjengelig for allmennheten

formidle lokal landbrukshistorie

ta vare på/finne ny bruk av tunanlegg, eldre bygninger osv

videreføring av tradisjonsrike driftsformer, materialbruk eller håndverk.

ta vare på mattradisjoner

samling av gamle stedsnavn

nyskapende virksomhet som ivaretar kulturlandskapsverdier og tradisjoner

bruk av kulturlandskapet som ressurs for ny utvikling på gården

miljøvennlige nybygg som er spesielt tilpasset kulturlandskapet

**5. Nominasjon av kandidater**

Kommuner, faglag, landbruksrådgiving og andre kan nominere kandidater.

**6. Landbruksforum Nordland**

Landbruksforum Nordland er jury og fatter et begrunnet vedtak om hvem som skal motta prisen. Forumet kan også fatte vedtak om at prisen ikke skal deles ut det aktuelle året.

**7. Fylkesmannen i Nordland**

Prisen er satt opp av Fylkesmannen i Nordland. Etter innspill fra Landbruksforum Nordland fastsetter Fylkesmannen ved landbruks- og reindriftsavdelinga strategier og årlige prioriteringer. Fylkesmannen holder sekretariat og har ansvaret for finansieringen. Ved manglende finansiering kan Fylkesmannen bestemme at prisen ikke skal deles ut.